wickkiey/tamil-wikipedia-markdown huggingface dataset:
# மாமியார் தேவை



**மாமியார் தேவை** என்பது ஜீ தமிழ் தொலைக்காட்சியில் 15 ஏப்ரல் 2013 முதல் 21 பெப்ரவரி 2014 ஆம் ஆண்டு முதல் திங்கள் முதல் வெள்ளி வரை இரவு 8 மணிக்கு ஒளிபரப்பான குடும்ப தொலைக்காட்சி நாடகத் தொடர் ஆகும். இது ஜீ மராத்தி தொலைக்காட்சி தொடரான 'மாலா சசு ஹவி ' என்ற தொடரின் மறு ஆக்கம் ஆகும்.  

இந்த தொடரை குருவித்துறை கே.ஜே.தங்கபாண்டியன் மற்றும் சுலைமான் கே.பாபு ஆகியோர் இயக்க, யுவராணி, சுபலேகா சுதாகர், மகாலட்சுமி, ஸ்ரிதிகா, குமரேசன், சுக்ரன், விஸ்வநாத், வந்தனா, சூசன், ரவி, அழகு, பத்மினி, மித்ரன், ஜி.கே.கலாதர், கே.நட்ராஜ் மற்றும் சோனியா போன்ற பலர் நடித்துள்ளார்கள். இந்தத் தொடர் 21 பெப்ரவரி 2014 அன்று 244 அத்தியாயங்களுடன் நிறைவு பெற்றது.  

## சர்வதேச ஒளிபரப்பு
- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# அர்ஜுன் (பாடகர்)


**அர்ஜுன்** எனும் மேடைப் பெயரால் அறியப்பட்ட **அர்ஜுன் குமாரசாமி** (*Arjun Coomaraswamy*) ஐக்கிய இராச்சியத்தைச் சேர்ந்த ஒரு பாடகரும், இசைக்கலைஞரும், நடிகரும் ஆவார். இவர் இலங்கையைப் பூர்வீகமாகக் கொண்டதுடன் தனது நான்காம் வயதில் ஐக்கிய இராச்சியத்தில் குடியேறினார்.  

2019 இல் இவர் பாடி வெளியிட்ட "கடைசியாக ஒரு முறை" (*One Last Time*) என்ற ஆங்கிலப் பாடல் மில்லியனுக்கும் அதிகமானோரால் பார்க்கப்பட்டது. இப்பாடலை அவர் 2018 இல் இறந்த தனது நத்தாசா சந்து என்ற தனது மனைவியின் நினைவாக வெளியிட்டார்.  

## வாழ்க்கைக் குறிப்பு
அர்ஜுன் இலங்கையில், கொழும்பு நகரில் தமிழ்த் தந்தைக்கும், சிங்களத் தாய்க்கும் பிறந்தார். தந்தை இந்திரஜித் குமாரசுவாமி இலங்கை மத்திய வங்கியின் முன்னாள் ஆளுநராகப் பணியாற்றியவர். மனைவி நத்தாசா சந்து ஒரு மருத்துவர். அர்ஜுனின் விளம்பரதாரராகவும், அவரது இசை வாழ்க்கையின் ஒரு பகுதியாகவும் இருந்து செயல்பட்டவர். 2018 செப்டம்பரில் மனைவி மாரடைப்பினால் இறந்தார். 2019 திசம்பர் 3 இல், மனைவியின் நினைவாக *One Last Time* என்ற பாடலை வெளியிட்டார். 2020 இல், இளம் வயதினரிடையே திடீர் மாரடைப்பு குறித்த விழிப்புணர்வைப் பரப்புவதற்காக அர்ஜுன், "இளம் வயதினருக்கு இருதய ஆபத்து" (Cardiac Risk in the Young, C.R.Y) என்ற அமைப்பின் பிரபல தூதராக நியமிக்கப்பட்டார். இந்த நோக்கத்திற்கான ஆதரவின் ஒரு பகுதியாக, அர்ஜுன் தனது மறைந்த மனைவியின் நினைவாக "நத்தாசாவிற்காக" என்ற தொண்டு நிகழ்ச்சியை ஏற்பாடு செய்தார்.  

## இசைத்துறையில்
சிறுவயதிலேயே பல இசைக்கருவிகளைக் கற்றுக்கொண்ட அர்ஜுன் தனது பதின்ம வயதுக் காலத்தில் பாடல்களைப் பாடுவதிலும் இயற்றுவதிலும் கூடிய கவனம் செலுத்தத் தொடங்கினார். 2011ம் ஆண்டு வெளியாகிய வொய் திஸ் கொலவெறி டி பாடலை மீளாக்கம் செய்து ரிதம் அண்ட் புளூஸ் பாணியில் ஆங்கிலப் பாடலாக வெளியிட்டு பலர் மத்தியில் அறியப்பட்டார். இது 2013 சனவரியில் சுமார் எட்டு மில்லியன் பார்வைகளைக் கொண்டிருந்தது.  

அர்ஜுன் சமகால மேற்கத்திய, கிழக்கு இசைகளின் இணைவுக்காகவும், தெற்காசிய இசையின் கூறுகளுடன் R&B ஐ இணைத்தமைக்காகவும் பரவலாக அறியப்பட்டார்.  

அர்ஜுன் இணைய நாடகம் ஒன்றில் நடிகராவும் நடித்து வருகின்றார். இதைவிட தற்போது அர்ஜுன் தென்னிந்திய இசையமைப்பாளர்களான அனிருத் போன்றவர்களுடன் இணைந்து வணக்கம் சென்னை போன்ற திரைப்படங்களில் பணியாற்றியுள்ளார்.  

அர்ஜுன் ICC கிரிக்கெட் உலகக் கோப்பை 2011 க்கான அதிகாரப்பூர்வ தீம் பாடலைப் பாத்தியா மற்றும் சந்துஷுடன் இணைந்து பாடத் தேர்ந்தெடுக்கப்பட்டார்.  

2012 ஆகத்தில், 2011 துடுப்பாட்ட உலகக்கோப்பைக்கான அதிகாரபூர்வக் கருத்திசைப் பாடலை பாத்தியா, சந்தூசுடன் இணைந்து பாடத் தேர்ந்தெடுக்கப்பட்டார். 2012 ஆகத்து மாதத்தில் கொழும்பு சுகததாச அரங்கில் நடைபெற்ற இலங்கைப் பிரீமியர் இலீகு போட்டிகளின் ஆரம்ப நிகழ்வுக்கான இசையை அர்ஜுன் தயாரித்து வழங்கியிருந்தார்.
# ஐ யம் வித்யா (நூல்)



**ஐ யம் வித்யா** (*I am Vidya*), ஆங்கில மொழியில் எழுதப்பட்ட நூல். இதன் ஆசிரியர் லிவிங் ஸ்மைல் வித்யா. தனது என ஏற்றுக் கொள்ள முடியாத ஆணின் உடலில் வாழ்ந்த ஒரு பெண் தனது அடையாளத்தை நோக்கி மேற்கொண்ட வாழ்க்கைப் பயணத்தின் நிகழ்வுகளையும் வலிகளையும் விவரிக்கும் தன்வரலாறு இந்நூல். ஏழு இந்திய மொழிகளில் மொழிபெயர்க்கப்பட்டுள்ளது.
# புரதச் சிறு நீர்



**புரதச் சிறு நீர்** (*Proteinuria*) என்பது சிறுநீரில் அதிக அளவில் புரதம் காணப்படும் ஒரு நிலையாகும். இது சில நோய்களில் ஏற்படலாம். இதன் ஒருவகை அல்புமின் சிறுநீர் (Albuminuria) என்று அழைக்கப்படுகின்றது. பொதுவாக ஒரு குறிப்பிட்ட குறைந்த அளவிலேயே அல்புமின் அல்லது புரதம் சிறுநீரில் காணப்படும். அல்புமின் முதன்மையான சுற்றோட்டப் புரதம் எனும் காரணத்தால் புரதச் சிறு நீர் பொதுவாக அல்புமின் சிறுநீர் என்று அழைக்கப்படுகின்றது. புரதச் சிறு நீர் உருவாக கலன்கோளம், சிறுநீரகத்தி ஆகியனவற்றில் ஏற்படும் பாதிப்புகள் காரணமாக இருக்கலாம் அல்லது குருதியில் மிகையாக புரதம் சேர்க்கப்படுவது காரணமாக இருக்கலாம்.
# கெனெசெட்


**கெனெசெட்** (*Knesset*)என்பது இசுரேலின் ஓரவை முறைமை தேசிய சட்டவாக்க அவை ஆகும். இசுரேலிய அரசாங்கத்தின் சட்டவாக்க அவை பிரிவின்படி, கெனெசெட் எல்லா சட்டங்களையும் அமுலாக்கி, நாட்டின் தலைவரையும் பிரதம மந்திரியையும் தெரிவு செய்து, அமைச்சரவையினை அங்கீகரித்து, அரசாங்கத்தின் வேலைகளை மேற்பார்வை செய்கிறது.
# புது இசுரேலிய சேக்கல்



**** (*New Israeli Shekel*; **') (குறியீடு: **₪**; சுருக்கம்: **ש״ח** ஆங்கிலத்தில் **NIS**; குறி: **ILS**) (பன்மை: *shkalim* (*சேக்கலிம்*) – שקלים சேக்கல்கள்; அல்லது **') என்பது இசுரேலிய அரசின் நாணயமாகும். ஒரு சேக்கல் 100 *அகோரொட்* (*agorot*; אגורות (ஒருமை. *இசுரேலிய அகோரா*, "agora", אגורה) என்பதைக் கொண்டிருக்கும். புது இசுரேலிய சேக்கல் 1 சனவரி 1986 முதல் 24 பெப்ருவரி 1980 முதல் 31 திசம்பர் 1985 வரை பாவனையில், 1000:1 என்ற விகிதாசார அளவில் இருந்த பழைய இசுரேலிய சேக்கலுக்குப் பதிலாக பயன்படுத்தப்படுகின்றது.
# கணிமை வரலாறு

20ஆம் நூற்றாண்டின் முன்னமே கணிப்பொறியியல் துறைக்கான முன்னேற்றம் துவங்கிவிட்டது. கணிதம் சார்ந்த கண்டுபிடிப்புக்களும் அதன் சார்ந்த வளர்ச்சியும் கணிப்பொறியியல் என்ற துறை வளர முன்னோடியாக இருந்தன.  

## வரலாறு
பாபிலோனிய காலத்திலிருந்தே (இன்றைய ஈராக்)அதாவது 2700–2300 பி சி க்கு முன்பே அபாகஸ் என்ற கருவி பயன்பாட்டில் இருந்து வந்துள்ளது. 1901ல் அண்டிகைத்ரியா(Antikythera) என்ற தீவிலிருந்து உடைப்பட்ட கிரேக்க கால கப்பலிலிருந்து இயந்திரவியல் சார்ந்த கணினி கிடைத்தது. இது பழங்காலத்தில் வானவியல் ஆய்விற்கு பயன்படுத்திப்படிருக்கலாம் என்று கருதப்படுகிறது.<ref>http://ccat.sas.upenn.edu/rrice/apagadgt.html</ref >
# சென்னை சர்வதேசத் திரைப்பட விழா



**சென்னை சர்வதேசத் திரைப்பட விழா** (*Chennai International Film Festival*, CIFF) என்பது தமிழ்நாடு மாநிலத்தில் சென்னை நகரில் 2002 ஆம் ஆண்டு முதல் நடத்தப்படும் பன்னாட்டுத் திரைப்பட விழா ஆகும். இவ்விழாவை இந்தியத் திரைப்படச் சங்கம் (ஐ.சி.ஏ.எஃப்) தமிழ்நாடு அரசு, தென்னிந்தியத் திரைப்பட வர்த்தக சபை மற்றும் இந்தியத் திரைப்பட அமைப்பும் உடன் இணைந்து நடத்துகின்றன.  

## நோக்கம்
உலக அளவில் சிறந்த திரைப்படங்கள் இவ்விழாவின் போது திரையிடப்படும். உலக மக்களுக்கிடையே நட்புறவை உருவாக்கவும் அவர்களின் கலாச்சாரம் மற்றும் பண்பாடுகளை திரைப்படங்களின் மூலம் அறிந்து கொள்வதே இத்திரைப்பட விழாவின் நோக்கமாகும்.இது வரை 100 க்கும் அதிகமான திரைப்படங்கள் திரையிடப்பட்டுள்ளன.  

## விருதுகள்
இவ்விழாவின் போது கீழ்க்கண்ட விருதுகள் வழங்கப்படுகின்றன.  
- சிறந்த தமிழ்த் திரைப்படம்
- இரண்டாவது சிறந்த திரைப்படம்
- நடுவர்களின் சிறப்பு விருது
- இளைஞர்களுக்கான அமிதாப் பச்சன் விருது. (2013 முதல்)
# கதிர்மருத்துவத் தொழில்நுட்பனர்


**கதிர்மருத்துவத் தொழில்நுட்பனர்** (*radiotherapy technologist*) என்பவர் கதிர் மருத்துவத் துறையில் கதிர்வீச்சு புற்றுநோய் மருத்துவர் (Radio therapist), மருத்துவ இயற்பியலாளர் (Medical physicist) ஆகியோருடன் இணைந்து பணியாற்றும் பயிற்சி பெற்ற தொழில்நுட்பவியலாளர் ஆவார்.  

மூன்றாண்டு பட்டப் படிப்புபெற்ற இவர் கதிர்வீச்சு, கதிர் உயிரியல், கதிர்மருத்துவத் துறையில் பயன்படும் பல்வேறு கதிர்கள், அவைகளின் பண்புகள், கதிரியல் பாதுகாப்பு, நோயறி கதிரியல், மீயொலி, கணினி தளகதிர்படவியல், காந்த ஒத்ததிர்வு படவியல் (MRI ) மற்றுமுள்ள கருவிகளின் அமைப்பு, செயல்படும் முறை, நோயாளிகளை கையாளும் விதம், புற்றுநோய் பற்றிய அறிவு என துறை சார்ந்த அனைத்தும் அறிந்தவராவார். கதிர் மருத்துவத்தின் வெற்றி தோல்வியில் இவர் பங்கு பெரிது.
# மணி கிருஷ்ணசுவாமி


**மணி கிருஷ்ணசுவாமி** (பெப்ரவரி 3, 1930 - சூலை 12, 2002) தமிழகத்தைச் சேர்ந்த ஒரு கருநாடக வாய்ப்பாட்டு இசைக்கலைஞர் ஆவார்.  

## குடும்பம்
1930 ஆம் ஆண்டு பெப்புருவரி 3ந் திகதி பிறந்த இவரது இயற்பெயர் மணி பெருந்தேவி என்பதாகும். இவரது தந்தையார் வேலூர் சங்கீத சபாவின் செயலாளராக இருந்த லக்‌சுமிநரசிம்மாச்சாரி ஆவார். மணி கிருஷ்ணசாமி ஆறு வயதாக இருந்தபோது அவரின் தாயார் மரகதவல்லி அவருக்கு வயலின் கற்றுக்கொடுத்தார். இவரின் கணவர் எம். கிருஷ்ணசாமி கலை நிகழ்ச்சிகள் ஏற்பாடு செய்பவராக பணியாற்றினார்.  

## இசைப் பயிற்சி
இவரது இசைப் பயிற்சிக்கு முதல் ஆசானாக சங்கீத வித்துவானும் குடும்ப நண்பருமான கோபாலாச்சாரி அமைந்தார். தனது சிறு வயதிலேயே 500 பாடல்களுக்கு மேல் கற்றுக்கொண்டார். மேல்நிலைப்பள்ளி படிப்பு முடிந்ததும் சென்னை கலாசேத்திராவில் *சங்கீத சிரோமணி* வகுப்பில் சேர்ந்தார். இங்கே அவர் ருக்மணிதேவி, "டைகர்" வரதாச்சாரி, பாபநாசம் சிவன் போன்றோரின் தாக்கத்தினால் ஈர்க்கப்பட்டார். சங்கீத கலாநிதி விருது பெற்ற மைசூர் வாசுதேவாச்சாரியார், பூதலூர் கிருஷ்ணமூர்த்தி சாஸ்திரி, முசிரி சுப்பிரமணிய ஐயர், "டைகர்" வரதாச்சாரியார், பாபநாசம் சிவன் ஆகிய ஐந்து வித்துவான்களிடம் இவர் இசை பயின்றது ஒரு சிறப்பு அம்சமாகும். முசிரி சுப்பிரமணிய ஐயரின் பாணியையே இவர் பின்பற்றி பாடி வந்தார்.  

## இசைப் பயணம்
1989 ஆம் ஆண்டு சோவியத் ஒன்றியத்திலும் 1991 ஆம் ஆண்டு செருமனியிலும் நடந்த இந்திய விழாக்களில் இசைக்கச்சேரி செய்ய இவரை அந்தந்த நாடுகளுக்கு இந்திய அரசு அனுப்பியது. இந்தியாவிலும் வெளிநாடுகளிலும் எண்ணற்ற இசைக் கச்சேரிகள் செய்திருக்கிறார். திருமலை திருப்பதி தேவஸ்தானம் இவரை ஆஸ்தான வித்துவானாக நியமித்திருந்தது.  

இசை வல்லுனரான டாக்டர் வி.வி. ஸ்ரீவத்சாவா இவரைப் பற்றிக் கூறுகையில் "முசிரி பாணியின் பிரதிநிதியான மணி கிருஷ்ணசுவாமியின் பலம் நிரவல், பல்லவி, ஒப்படைப்பு என்பவற்றில் இருந்தது" என்று குறிப்பிட்டார். வித்துவான் மதுரை என். கிருஷ்ணன் கூறுகையில் "இசை சுருதி சுத்தம், சாகித்திய சுத்தம், காலப்பிரமாணம் என்பன அவரது இசையின் சிறப்பம்சம்" என்றார். இவர் பாடிய சௌந்தரியலகரி இசைப்பிரியர்கள் போற்றும் ஒரு இசைப் பெட்டகமாகும். முசிரி சுப்பிரமணிய ஐயர் நூற்றாண்டு விழாவின்போது கலாக்ஷேத்திராவில் உடன் கற்ற சுகுணா புருசோத்தமன், சுகுணா வரதாச்சாரி ஆகியோருடன் சேர்ந்து முசிரி இசை பாரம்பரியத்தின் மேலான அம்சங்களை பரவச்செய்தார்.  

## விருதுகள்
- சங்கீத கலாநிதி விருது (1992)
- சங்கீத நாடக அகாதமி விருது (1987). வழங்கியது: சங்கீத நாடக அகாதமி
- பத்மஸ்ரீ விருது (2002)

## மறைவு
2002 ஆம் ஆண்டு சூலை 12 வெள்ளிக்கிழமை உடல்நலக் குறைவு காரணமாக காலமானார்.
# செந்தமிழன்

**ம. செந்தமிழன்**, ஒரு திரைப்பட இயக்குநர். இவர் பாலை திரைப்படம் மற்றும் பல ஆவணப்படங்கள் இயக்கியுள்ளார். தமிழ்த் தேசியம், இயற்கை வேளாண்மை, ஈழ விடுதலை, சமூகவியல் என பல்வேறு தளங்களில் ஆய்வுகளையும், செயற்பாடுகளையும் மேற்கொண்டு வருபவர். இளந்தமிழர் இயக்கத்தின் செயற்குழு உறுப்பினராக உள்ள இவர், தஞ்சையில் இயற்கை வேளாண்மை செய்து வருகிறார்.  

## வாழ்க்கைக் குறிப்பு
**செந்தமிழன்** தஞ்சாவூர் மாவட்டம் செங்கிப்பட்டி அருகிலுள்ள ஆச்சாம்பட்டி கிராமத்தைச் சேர்ந்தவர். இவருடைய தந்தை பெ. மணியரசன், தமிழ்த் தேசப் பொதுவுடைமைக் கட்சியின் தலைவரும், கட்சியின் கொள்கை இதழான தமிழ்த்தேசியத் தமிழர் கண்ணோட்டம் இதழின் ஆசிரியரும் ஆவார். செந்தமிழனின் மனைவி காந்திமதி ஒரு கல்லூரி பேராசிரியை மற்றும் தமிழ்த் தேசியத் தமிழர் கண்ணோட்டம் இதழின் ஆசிரியர் குழு உறுப்பினர்.  

1990 களில் தன் பள்ளிப் பருவத்திலிருந்து தமிழக மாணவர் முன்னணி அமைப்பின் தீவிர செயற்பாட்டாளராக இருந்து, தமிழ்த் தேசிய ஆக்கத் திட்ட செயற்பாடுகளில் தம்மை ஈடுபடுத்திக் கொண்டவர். 1995 ஆம் ஆண்டு செயலலிதா நடத்திய உலகத் தமிழ் மாநாட்டிற்கு எதிராக சாகும் வரை உண்ணாநிலை மேற்கொண்டதன் காரணமாக திருச்சி சிறையில் அடைக்கப்பட்டவர். பல்வேறு அச்சு ஊடகங்களில் பணிபுரிந்தவர்.  

## படைப்புகள்
ஆடு மேய்ப்பவர்களின் வாழ்வியலை சித்தரிக்கும் ‘ஆடோடிகள்’, மறைக்கப்பட்ட தமிழ்த் திரையுலகின் முன்னோடிகளைக் கண்டறிந்து சொல்லும் ‘பேசாமொழி’, நான்காம் ஈழப் போரில் காங்கிரஸ் அரசின் உதவிகளை ஆதாரங்களுடன் விளக்கி தமிழகமெங்கும் இளந்தமிழர் இயக்கத்தினரால் பரப்புரை செய்யப்பட்ட ‘தீர்ப்பு எழுதுங்கள்’ உள்ளிட்ட ஆவணப்படங்களை இயக்கியவர்.  

தொலைக்காட்சித் தொடர்கள் மற்றும் அதன்வழியே தமிழ்நாட்டு பெண்களின் உளவியலை விளக்கும் ‘டிராகுலாவின் காதலிகள்;’, மனித சமூகத்தின் வளர்ச்சிப் படிநிலைகளையும், இன்றைய உலகமயமாதல் சூழலில் சமூகவியலையும், விளக்கிக் கூறும் ‘நிலம், பெண்ணுடல், நிறுவனமயம்;’ உள்ளிட்ட ஆய்வு நூல்களை எழுதியவர். ‘சிங்களத்தின் இறுதிப்போர்’, ‘வீழவில்லை விடுதலைப்புலிகள்’ உள்ளிட்ட ஈழவிடுதலைக் குறித்தான குறுநூல்களையும் எழுதியுள்ளார்.  

தற்போது, திராவிடம் என்பது தென்னாட்டுப் பார்ப்பனர்களைக் குறிக்கும் சொல்லே என்பதனை விளக்கியும், ஆரியத்தின் ஒரு பிரிவே திராவிடம் என்பதனை வலியுறுத்தியும் ‘அலர்’ என்ற ஆய்வு நூலை எழுதி வருகிறார். தமிழ்த் தேசியத் தமிழர் கண்ணோட்டம் இதழில் தொடர்ச்சியாக கட்டுரைகள் எழுதிவருகின்றார்.
# டிமோன் அன்ட் பும்பா



**டிமோன் அன்ட் பும்பா** என்பது 1994ல் டிஸ்னி வெளியிட்ட தி லயன் கிங் திரைப்படத்தில் அறிமுகம் செய்யப்பட்ட பாலைவனக் கீரி மற்றும் காட்டுப் பன்றி வரைகலை கதாப்பாத்திரம் ஆகும். தி லைன் கிங். தி லைன் கிங் II: சிம்பாஸ் பிரைட், தி லைன் கிங் 1½ ஆகிய திரைப்படங்களிலும், தொலைக்காட்சி வரைகலை தொடர்களிலும் டிமோன் அன்ட் பும்பா கதாப்பாத்தரங்கள் தொடர்ந்து இடம்பெற்றன.  

## ஆதாரங்கள்
# லிவிங் ஸ்மைல் வித்யா


**லிவிங் ஸ்மைல் வித்யா** (*Living Smile Vidhya*) ஒரு திருநங்கை ஆவார். தமிழ்நாட்டைச் சேர்ந்த இவர், திருநங்கைகளின் மேம்பாட்டிற்கான பணிகளில் ஈடுபட்டு வருபவர். கல்வியிலும், வேலை வாய்ப்பிலும் திருநங்கைகளுக்கு மூன்று சதவீதம் இடஒதுக்கீடு வேண்டும் என வழக்குப் பதிவுசெய்த திருநங்கைகளுள் இவரும் ஒருவர். ஒலிக்கும் போது மகிழ்வைத் தரவேண்டும் என்பதற்காகத்தான் இப்பெயரைத் தேர்ந்தெடுத்ததாகக் கூறுகிறார் இவர். திருநங்கைகளின் வாழ்க்கை நிகழ்வுகளைப் பிரதிபலிக்கும் கருவறைப் பூக்கள் என்ற தமிழ்த் திரைப்படத்தில் நடித்துள்ளார். இவர் அஃறிணைகள் என்ற ஆவணப்படத்தில் நடித்துள்ளார்.  

### படைப்பு
தனது வாழ்க்கை வரலாற்றை புத்தகமாக எழுதியிருக்கிறார். ஆங்கிலம் மற்றும் சில இந்திய மொழிகளில் வெளிவந்த இந்நூல் தமிழிலில் கிழக்குப் பதிப்பகத்தாரால் வெளியிடப்பட்டுள்ளது. இவர் கவிதைகளும் எழுதியுள்ளார்.  

## விருதும் உதவித்தொகையும்
நாடகங்களில் இவரது நடிப்புத் திறமைக்காக இவருக்கு பிரித்தானிய கவுன்சிலின் விருதும், சார்லஸ் வாலஸ் இந்திய அறக்கட்டளையின் உதவித்தொகையும் கிடைத்துள்ளன. இதன்மூலம் இவருக்கு, ஜனவரி, 2014 முதல் லண்டன் பன்னாட்டு நடிப்புக் கலைப்பள்ளியில் (London International School of Performing Arts) ஆறுமாதகாலப் பயிற்சியைப் பெறும் வாய்ப்புக் கிடைத்துள்ளது.  

## நாடக துறையில்
தற்போது பன்மை எனும் நாடகக் குழுவினை நடத்தி வருகிறார். இதில் திருநம்பியான ஜீ இம்மான் செம்மலர் மற்றும் ஏஞ்சல் கிளாடி ஆகியோருடன் இணைந்து குழுவினை நடத்தி வருகிறார். இந்த குழுவின் மூலம் Colour of Trans 2.0 எனும் நாடகத்தை நடத்திவருகிறார்கள். இந்த நாடகமானது சென்னை, பெங்களூரு, திருவனந்தபுரம், கோழிக்கோடு, திருச்சூர் மற்றும் ஹைதராபாத் என பல ஊர்களில் நடத்தப்பட்டு வருகிறது.
# கிரமமுக்தி


**கிரம முக்தி** எனப்படுவது ஒருவன் இந்தப் பிறவியில் சீவ முக்தி அடைய இயலாவிட்டாலும், தான் செய்த புண்ணியத்தின் காரணமாக பிரம்ம லோகத்தை அடைந்து, அங்கு முழு ஆத்ம ஞானம் (பிரம்ம ஞானம்) அடைந்து விதேக முக்தி பெறுகிறான். இவ்வாறு கிரம முக்தி பெற்று பகவானை அடைந்தவன் மறுபிறவி எடுப்பதில்லை. எதை அடைந்தால் மறுபிறவி இல்லையோ, அதுதான் பிரம்மத்தின் (பகவானின்) இருப்பிடம்.  

- பகவத் கீதை, அத்தியாயம் எட்டு
- பகவத் கீதை, அத்தியாயம் 18

## இதனையும் காண்க
- சீவ முக்தி
- விதேக முக்தி
# தூதரக உறவுக்கான வியன்னா ஒப்பந்தம்


**தூதரக உறவுக்கான வியன்னா ஒப்பந்தம்** (*Vienna Convention on Consular Relations*) என்பது சர்வதேச நாடுகளுக்கு இடையேயான தூதரக உறவுகளை பேணுவதற்காக 1963 ஆம் ஆண்டு வியன்னா மாநாட்டில் கையெழுத்திடப்பட்ட ஒப்பந்தத்தை குறிக்கும். வேறொரு நாட்டில் இயங்கும் ஒரு தூதரகத்திற்கு இரண்டு முக்கிய பொறுப்புகள் உள்ளன. அவைகளாவன அ) தனது நாட்டு குடிமக்களுக்கு தேவையான உதவிகள் மற்றும் தமது நாட்டின் வியாபாரம் மற்றும் பொருளாதார உறவுகளை மேம்படுத்தல்கள் ஆகும். இந்த ஒப்பந்தத்தில் 2013 ஜூன் மாத நிலவரப்படி இந்த ஒப்பந்தத்தை ஏற்று 189 நாடுகள் கையெழுத்திட்டுள்ளன. இந்த ஒப்பந்தத்தின்படி ஒரு நாட்டில் உள்ள தூதர் சிறப்பு விருந்தினர் என்ற தகுதியைப் பெறுகிறார். சிறப்புச் சலுகைகளுக்குத் தகுதி படைத்தவராகிறார். தாய்நாட்டுடன் அவர் மேற்கொள்ளும் தகவல் பரிமாற்றங்கள் மிகவும் ரகசியமாக வைக்கப்பட வேண்டும், சுதந்திரமாகவும் பயமின்றியும் தூதர்கள் பணி செய்வதை ஒவ்வொரு நாடும் உறுதிசெய்ய வேண்டும் என இந்த ஒப்பந்தத்தில் வகைப்படுத்தப்பட்டிருக்கிறது.  

## ஒப்பந்தத்தின் முக்கிய அம்சங்கள்
இந்த ஒப்பந்தத்தில் 76, சரத்துகள் உள்ளன. அவைகளில் முக்கியமானவையாக,  

:* தூதரக எல்லைக்குள் அத்துமீறி நுழைதல் கூடாது  
:* எந்த நேரத்திலும், எந்த நோக்கமுமின்றி தூதரக அதிகாரிகளை திரும்ப அழைத்துக்கொள்ள (Persona Non grata) சொல்ல hosting countryக்கு உரிமை உண்டு.  
:* அந்நிய நாட்டு குடிமகன் கைது செய்யப்பட்டால், உடனடியாக அந்நாட்டு தூதரகத்திற்கு தகவல் தெரிவிக்க வேண்டும்.  
:* சரத்து 1 டி: ஒரு தூதரகத்தில் பணியாற்றும் பணியாளர்கள் சிறப்பு விலக்குரிமையைப் பெறத் தகுதி படைத்தவர்கள்.  
:* சரத்து 9 : ஒரு நாட்டில் உள்ள தூதர் மற்றும் தூதரகப் பணியாளர்களை, சம்பந்தப்பட்ட நாடு ஏற்றுக்கொள்ள முடியாது என எந்த விளக்கமும் இல்லாமல் எந்த நேரத்தில் வேண்டுமானாலும் அறிவிக்கலாம். இதை ஏற்று சம்பந்தப்பட்ட நாடுகள் குறிப்பிட்ட காலக்கெடுவுக்குள் அவர்களைத் திரும்பப் பெற வேண்டும். இல்லா விட்டால் ராஜதந்திரப் பாதுகாப்பை இழக்க நேரிடும்.  
:* சரத்து 22: தூதரகம் அமைந்துள்ள வளாகம் கேடு, சேதம் விளைவிக்கக் கூடாத இடமாகும். தூதரின் அனுமதியின்றிச் சம்பந்தப்பட்ட நாட்டைச் சேர்ந்த எவரும் வளாகத்துள் நுழையக் கூடாது. தூதரகத்துக்கு எந்தப் பாதிப்பும் ஏற்படாதவாறு பாதுகாப்பு அளிப்பது சம்பந்தப்பட்ட நாடுகளின் கடமை. தூதரகத்துக்குள் எதையும் தேடுவதற்கோ, ஆவணங்களைப் பறிமுதல் செய்யவோ அனுமதி கிடையாது.  
:* சரத்து 30: தூதர்கள் குடியிருக்கும் வீட்டுக்கும் இது பொருந்தும்.  
:* சரத்து 27: தூதர்கள் தங்கள் தாய்நாட்டுடன் மேற்கொள்ளும் தகவல் பரிமாற்றத்துக்குச் சுதந்திரமும் பாதுகாப்பும் சம்பந்தப்பட்ட நாடுகள் வழங்க வேண்டும். சந்தேகத்தின்பேரில் தூதரின் கைப்பையைத் திறந்து சோதனையிடக் கூடாது. தூதரின் தபால்கள், கூரியர் கவர்கள் தடுத்து வைக்கப்படக் கூடாது.  
:* சரத்து 29: தூதர்கள் எந்த வடிவத்திலும் கைதுசெய்யப்படுவதற்கு உள்ளாக மாட்டார்கள். சிவில் மற்றும் குற்றவியல் வழக்குகளில் இருந்து விலக்கு உண்டு.  
:* சரத்து 31 (1சி): ராஜதந்திரப் பாதுகாப்புப்படி நடவடிக்கைகள் பொருந்தாது. வெளி இடங்களில் அலுவலகம் சார்ந்த பணியில் இருக்கும்போதும் இது பொருந்தும்.  
:* சரத்து 34 மற்றும் 36: வரியில் இருந்து விலக்கு. சுங்க வரியில் இருந்தும் விலக்கு.  
:* சரத்து 37: தூதரகத்தில் பணியாற்றும் பணியாளர்களின் குடும்பத்தினரும் இந்தச் சலுகைகள் அனைத்தையும் பெற முடியும்.
# செல்வக்குழு ஆட்சி



**செல்வக்குழு ஆட்சி** அல்லது **புளூட்டோக்கிராசி** (*plutocracy*, ), என்பது ஒரு சமூகம் அல்லது அமைப்பை சிறுபான்மையான பெரும் செல்வந்தக் குடிமக்கள் ஆள்வதாகும். இச்சொல் முதன்முதலில் 1652இல் பயன்படுத்தப்பட்டது. மக்களாட்சி, முதலாளித்துவம், சமூகவுடைமை அல்லது அரசின்மை, போலன்றி இத்தகைய முறைமை ஓர் நிறுவப்பட்ட அரசியல் தத்துவம் அல்ல; இதனை முறையாக ஆதரிப்போரும் இல்லை. சமூகத்தில் மிகவும் செல்வமிக்க வகுப்பினர் இத்தகைய முறைமையை மறைமுகமாகவோ அறியாவண்ணமோ செயற்படுத்த முயல்வர். பெரும்பாலான நேரங்களில் புளூட்டோகிராசி என்ற சொல் இழிவான சொல்லாகவே பயன்படுத்தப்பட்டு வந்துள்ளது.  

## மேற்சான்றுகள்

## மேற்படிப்பிற்கு
- Howard, Milford Wriarson (1895). *The American plutocracy*. New York: Holland Publishing.
- Norwood, Thomas Manson (1888). *Plutocracy: or, American white slavery; a politico-social novel*. New York: The American News Company.
- Pettigrew, Richard Franklin (1921). *Triumphant Plutocracy: The Story of American Public Life from 1870 to 1920.* New York: The Academy Press.
- Reed, John Calvin (1903). *The New Plutocracy*. New York: Abbey Press.
# ஹிஸ்ட்ரி டிவி18 (தமிழ்)


**ஹிஸ்ட்ரி டிவி18** (*History TV18*) என்பது ஒரு வரலாற்று நிகழ்வுகள் தொடர்பான தொலைக்காட்சி சேவை ஆகும். இத்தொலைக்காட்சி இந்திய மொழிகளான தமிழ், இந்தி, தெலுங்கு, வங்காள, மராத்தி, குஜராத்தி மற்றும் ஆங்கில மொழிகளில் ஒளிபரப்பாகிறது. இந்த தொலைக்காட்சியை நடிகர் சல்மான் கான் விளம்பரப்படுத்தினார்.  

## ஹிஸ்ட்ரி டிவி18
முதன்முதலாக இது ஹிஸ்டரி சேனல் என்ற பெயரில் 2003 நவம்பர் 30 இல் ஆரம்பிக்கப்பட்டது. 2008 நவம்பரில் ஸ்டார் நிறுவனம் இதனை ஃபொக்ஸ் ட்ரவெல்லர் என்ற பெயரில் நடத்தி வருகிறது.  

2011 அக்டோபர் 9 இல் ஹிஸ்ட்ரி டிவி18 AETN18 மீடியா பிரைவேட் மூலம், ஹிஸ்ட்ரி டிவி18 இந்தியாவில் மீண்டும் தொடங்கப்பட்டது. இது 7 மொழிகளில் தமிழ், இந்தி, தெலுங்கு, வங்காள, மராத்தி, குஜராத்தி, ஆங்கில கிடைக்கிறது.
# பசுபதிநாதன் (சுவரெழுத்து கலைஞர்)

**பசுபதிநாதன்** என்பவர் சேலத்தைச் சேர்ந்த சுவரெழுத்து கலைஞர். இவர் 30 ஆண்டுகளுக்கு மேலாக சினிமா விளம்பரங்கள் எழுதிக்கொண்டிருக்கிறார். இவர் கடந்த 19 ஆண்டுகளாக சுவர்களில் பொன்மொழிகளை எழுதி வருகிறார். இவர் பொன்மொழிகளை எம் எம் எம் கார்னர் என்ற தலைப்பில் சுவரில் எழுதி வருகிறார்.  

## இவரைப் பற்றி
இவர் சேலம் மாநகரில் மட்டும் 30 இடங்களில் பொன்மொழிகள் எழுதி வருகிறார். இவர் ஓவ்வொரு வாரமும் புதிதாக சுவரில் எழுதுவார். இவர் செவ்வாயன்று சுவரை அழித்துவிட்டு புதனன்று புதிய பொன்மொழிகளை எழுதிவிடுகிறார். அவை வியாழன் முதல் அடுத்த வாரம் செவ்வாய் இரவு வரை அப்படியே இருக்கும். இவர் இதனைத் தனது சொந்தச் செலவில் செய்து வருகிறார். "Inspiration through Ideation" என்ற தலைப்பில் டெட் நிகழ்ச்சி ஒன்றில் சேலம் மாநகரில் ஜூன் 9ஆம் தேதி 2012ல் உரையாற்றியுள்ளார்.  

## இவரைப்பற்றிய ஒளிப்படக்காட்சி
- (வி)சித்திரச் சுவர்கள் - a documentary on Salem MMM Corner

## விருதுகள்
சேலம் கன்சுயுமர் வாய்ஸ் என்ற அமைப்பு இவரது சேவையைப் பாராட்டி சேலம் மாவட்ட ஆட்சியர் முன்னிலையில் மார்ச் 23, 2012ல் விருது வழங்கியுள்ளது.  

## வெளியிணைப்புகள்
- mmmcorner.com
# நியூட்டனின் ஈர்ப்பு விதி

**பொருள் ஈர்ப்பு விசை** என்பது அண்டத்தில் உள்ள ஏதேனும் இரு பொருள்களுக்கு இடையே செயல்படும் ஈர்ப்பு விசை ஆகும். இவ்விசையானது பொருள்களின் நிறைகளைச் சார்ந்த கவர்ச்சி விசையாகும். அடிப்படை விசைகளில், பொருள் ஈர்ப்பு விசையே மிகவும் வலிமை குன்றிய விசையாகும். ஆனால் அண்டத்தில் நெடுந்தொலைவிற்குச் செயல்படக் கூடியது. இது **'ஈர்ப்பியல் விசை**' எனவும் வழங்கப்படும்.****  

நியூட்டனின் ஈர்ப்பியல் விதிப்படி, இருப் பொருட்களுக்கிடையேயுள்ள ஈர்ப்பு விசையானது, அவற்றின் நிறைகளின் பெருக்கற்பலனுக்கு நேர்த்தகவிலும், அவற்றிற்கிடையேயுள்ள தொலைவின் இருமடிக்கு எதிர்த்தகவிலும் இருக்கும். அதாவது, m<sub>1</sub> ,m<sub>2</sub> என்பன முறையே இரு பொருள்களின் நிறைகள் எனவும் r என்பது அவற்றிற்கு இடைப்பட்ட தொலைவு எனவும் கொண்டால், இவ்விரு பொருள்களுக்கு இடையேயான ஈர்ப்பு விசை,  

<math>F = G\frac{m_{1} m_{2}}{r^{2}}</math>  

G என்பது ஈர்ப்பியல் மாறிலி. இதன் மதிப்பு 6.67 x 10<sup>−11</sup> N m<sup>2</sup> kg<sup>−2</sup>. SI அலகு முறைப்படி, நிறையின் அலகு கிலோகிராம்(kg) எனவும் தூரத்தின் அலகு மீட்டர்(m) எனவும் கொடுக்கப் பெற்றால் விசையின் அலகு நியூட்டன்(N) ஆகும்.  

இரு திணிவுகளுக்கு இடையேயான கவர்ச்சி விசையானது அவற்றின் திணிவுகளின் பெருக்கத்திற்கு நேர்விகிதத்திலும் அவற்றிற்கிடையேயான தொலைவின் வர்க்கத்துக்கு நேர்மாறு விகிதத்திலும் இருக்கும். M,m என்பன இரு திணிவுகள், r என்பது அவற்றின் இடை தூரம்.  

மனிதனை சிந்திக்க வைத்த பிரதான விஷயங்களில் ஒன்று இந்த பிரபஞ்சம். கோள்களின் இயக்கம். மனிதன் உருவாகி சிந்திக்க தொடங்கிய காலம் முதல் பலர் இதனை விளக்க முயற்சித்த போதும் ஓர் நிலையான முடிவை தந்த விஞ்ஞானி நியூட்டன் ஆவார். ஆப்பிள் பழம் ஏன் புவியை நோக்கி விழுகிறது என்ற அவரது சிந்தனையே இதற்கு அடிப்படை என்றும் கூறுவார்கள். சூரிய குடும்பத்திலிலுள்ள கோள்களினது இயக்கம் தொடர்பான பெளதிகத்தின் தேடுதலுக்கு இக்கண்டுபிடிப்பு ஒரு மைல் கல் ஆகும். அக்காலத்தில் இருந்த பல சர்ச்சைகளுக்கு இவ்விதி விளக்கம் கொடுத்ததுடன் தற்கால செயற்கை உப கோள்களை ஏவுதல் வரையான கணிப்புகளுக்கும் இது பயன்படுகிறது.
# 49-ஓ (திரைப்படம்)



**49 ஓ** (*49-O*) கவுதம் வாசுதேவ் மேனனிடம் உதவியாளராக பணிபுரிந்த ஆரோக்கியதாஸ் இயக்கத்தில் வெளிவந்த ஒரு தமிழ் நகைச்சுவைத் திரைப்படம் ஆகும். ஜீரோ ரூல்ஸ் என்டர்டெயின்மெண்ட் என்ற புதிய நிறுவனம் தயாரித்த இப்படத்தில் மிக நீண்ட இடைவெளிக்கு பிறகு கவுண்டமணி நடித்தார். திருமுருகன் வில்லனாக மிரட்டி இருப்பார்.டிசம்பர் 2013இல் இத்திரைப்படத்தின் படப்பிடிப்புத் தொடங்கியது.  

## நடிகர்கள்
- கவுண்டமணி
- மயில்சாமி
- எம். எஸ். பாஸ்கர்
- குரு சோமசுந்தரம்
- திருமுருகன்
# கருவறைப் பூக்கள் (திரைப்படம்)



**கருவறைப் பூக்கள்** (*Karuvarai Pookkal*), 2011 இல் வெளிவந்த தமிழ்த் திரைப்படம். இத் திரைப்படத்தின் கதை உண்மை வாழ்க்கையை அடிப்படையாகக் கொண்டது. எஸ். லூர்து சேவியரின் இயக்கத்தில் வெளியான இத் திரைப்படத்தில் ஜூலியா இராபர்ட்டும் லிவிங் ஸ்மைல் வித்யாவும் கோபி/கோபிகா என்ற திருநங்கை கதாபத்திரத்திலும், பல்லவி விதவைத் தாயாகவும், அசுவதாவும் ஹாரிசும் சகோதரி மற்றும் சகோதரனாகவும் நடித்துள்ளனர்.  

## கதைச் சுருக்கம்
திருநங்கைகள் குறித்த முதல் தமிழ்த் திரைப்படம் கருவறைப் பூக்கள். இந்தியாவில் தமிழ்நாட்டில் வாழும் திருநங்கைகளின் வாழ்க்கை திரைப்படமாக்கப்பட்டுள்ளது. திருநங்கையாக ஒரு குடும்பத்தில் பிறந்த குழந்தை திருநங்கையாக இருந்தால் அக் குழந்தையும் அக்குடும்பமும் சந்திக்கும் பிரச்சனைகளையும் போராட்டங்களையும் மையமாகக் கொண்டுள்ளது.  

உண்மையிலேயே திருநங்கைகளான ஜூலியா இராபர்ட் மற்றும் லிவிங் ஸ்மைல் வித்யா இருவரும் இப் படத்தில் வரும் கோபி/கோபிகா என்ற திருநங்கை கதாபாத்திரத்தில் நடித்துள்ளனர்.  

இத்திரைப்படத்தின் இசை அமைப்பாளர் தாமஸ் இரத்தினம். இவர் தமிழ், ஆங்கிலம், கன்னடம் மற்றும் இந்தி மொழிகளில் திரைப்படங்கள், தொடர்கள் மற்றும் ஆவணப் படங்களுக்கு இசை அமைத்துள்ளார்.  

## நடிப்பு
- லிவிங் ஸ்மைல் வித்யா -கோபிகாவாக
- ஜூலியா இராபர்ட் -சிறுவயது திருநங்கை கோபியாக
- பல்லவி -தாயாக
- ஹாரிஸ் -சகோதரனாக
- அசுவதா -சகோதரியாக
- வேறுபல் திருநங்கைகள் -திருநங்கைகளாக

## பாடல்கள்
| பாடல் | பாடகர் | பாடலாசிரியர் | நேரம் (நிமிடங்கள்) |  |
| --- | --- | --- | --- | --- |
| கிராமத்து மனுஷங்க | ஜெயதேவ் | 2:50 |  |  |
| சோகத்தைச் சொல்லி அழ | கல்யாணி | லூர்து சேவியர் | 4.34 |  |
| தொறந்து வச்ச புத்தகம் | மாலதி குழுவினர் | கே. செழியன் | 3.56 |  |
| தொறந்து வச்ச புத்தகம் (2) | டாக்டர். வின்சென்ட் த்ரைசே நாதன் குழுவினர் | கே.செழியன் | 4.26 |  |
| பாரத தேசம் | அபிலாஷ், திவ்யா | லூர்து சேவியர் | 4.08 |  |
| பச்சை மரம் | அனுராதா ஸ்ரீராம் | லூர்து சேவியர் | 4.36 | } |
# டி. ஆர். பாப்பா


**டி. ஆர். பாப்பா** என அழைக்கப்படும் **திருத்துறைப்பூண்டி இராதாகிருஷ்ணன் சிவசங்கரன் (பாப்பா)** (3 சூலை 1923 – 15 அக்டோபர் 2004) தமிழக வயலின் இசைக் கலைஞரும், திரைப்பட இசையமைப்பாளரும், ஆவார். இவர் தமிழ், தெலுங்கு, சிங்களத் திரைப்படங்களுக்கு இசையமைத்துள்ளார்.  

## வாழ்க்கைக் குறிப்பு
சிவசங்கரன் என்ற இயற்பெயர் கொண்ட பாப்பா திருவாரூருக்கு அருகில் உள்ள திருத்துறைப்பூண்டியில் பிறந்தவர். தந்தை இராதாகிருஷ்ண பிள்ளை ஒரு வயலின் கலைஞர்.  

## குறிப்பிடத்தக்க சில பாடல்கள்
- சின்னஞ்சிறு பெண் போல சிற்றாடை
- ஆசை பொங்கும் அழகு ரூபம் -அன்பு - எ .எம் .ராஜா-ஜமுனாராணி
- வருவேன் நான் உனது வாசலுக்கே -மல்லிகா
- ஒண்ணுமே புரியல உலகத்திலே -குமாரராஜா
- இரவும் வரும் பகலும் வரும் - இரவும் பகலும்
- உள்ளத்தின் கதவுகள் கண்களடா - இரவும் பகலும்
- கத்தியை தீட்டாதே - விளக்கேற்றியவள்
- குத்தால அருவியிலே -நல்லவன் வாழ்வான்
- சிரிக்கின்றான் இன்று சிரிக்கின்றான் - நல்லவன் வாழ்வான்
- ஆண்டவன் ஒருவன் -நல்லவன் வாழ்வான்
- இருமாங்கனிபோல் இதழ் ஓரம் -வைரம்
- முத்தை தரு பத்தி -அருணகிரி நாதர்
- ஏடி பூங்கொடி ஏனிந்த பார்வையோ -மறுபிறவி
- அம்மா என்பது முதல் வார்த்தை - டீச்சரம்மா

## இசையமைத்த தமிழ்த் திரைப்படங்கள்
- மாப்பிள்ளை (1952)
- ஆத்மசாந்தி மலையாளம்
- அன்பு (1953)
- அம்மையப்பன் (1954)
- குடும்பவிளக்கு (1956)
- ரம்பையின் காதல் (1956)
- ராஜா ராணி (1956)
- ஆசை (1956)
- ரங்கோன் ராதா (1956)
- மல்லிகா (1957)
- தாய் மகளுக்கு கட்டிய தாலி ( 1959 )
- குறவஞ்சி (1960)
- விஜயபுரி வீரன் (1960)
- நல்லவன் வாழ்வான் (1961)
- குமார ராஜா (1961)
- எதையும் தாங்கும் இதயம் (1962)
- சீமான் பெற்ற செல்வங்கள் (1962)
- அருணகிரிநாதர் (1964)
- இரவும் பகலும் (1965)
- காதல் படுத்தும் பாடு ( 1966)
- பந்தயம் ( 1967 )
- டீச்சரம்மா ( 1968 )
- அவரே என் தெய்வம் (1969)
- ஏன் (1970)
- அருட்பெருஞ்ஜோதி (1971)
- மறுபிறவி ( 1972)
- அவசர கல்யாணம் (1972)
- வைரம் (1974)
- வாயில்லாப்பூச்சி (1976)

## விருதுகள்
- இசைப்பேரறிஞர் விருது, 1996. வழங்கியது: தமிழ் இசைச் சங்கம், சென்னை.
# வூண்டட் நீ படுகொலை


**வூண்டட் நீ படுகொலை** (ஆங்கிலம்: Wounded Knee Massacre) எனப்படுவது டிசம்பர் 29, 1890 ஆம் ஆண்டு வூண்டட் நீ துணை ஆற்றுக்கு அருகே அமெரிக்க இலக்கோட்டா பழங்குடி மக்களின் இரு குழுக்கள் மீது அமெரிக்க படைத்துறையால் நடத்தப்பட்ட படுகொலைகள் ஆகும். இப் படுகொலையில் 200 மேற்பட்ட பெண்கள், குழந்தைகள் உட்பட 300 மேற்பட்டவர்கள் கொல்லப்பட்டார்கள். இப் படுகொலைகளை அமெரிக்காவின் 7வது குதிரைப் படையணி செய்தது.
# மறை நீர்

**மறை நீர்** (Virtual water) என்பது ஒரு பொருளுக்குள் மறைந்திருக்கும் கண்ணுக்கு தெரியாத நீர் ஆகும். அந்த பொருளை உருவாக்குவதற்கு தேவைப்படும் நீர் தான் மறை நீர். மறை நீர் வணிகம் என்பது ஒரு பொருளாதார தத்துவம் ஆகும். அதாவது ஒரு மெட்ரிக் டன் கோதுமைக்கு தேவைப்படும் நீரின் அளவு 1,600 கியூபிக் மீட்டர் ஆகும். ஆனால் கோதுமை விளைந்தவுடன் அதை உருவாக்கப் பயன்பட்ட நீர் அதில் இல்லை. எனினும் அந்த நீர், கோதுமை தானியங்களுக்காக செலவிடப்பட்டிருப்பதால் அதில் மறைந்திருக்கிறது. இதுவே மறை நீர். இவ்வாறு ஒரு மெட்ரிக் டன் கோதுமையை ஏற்றமதி செய்யும் நாடு 1,600 கியூபிக் மீட்டர் அளவுக்குத் தனது நாட்டின் நீரை செலவழிக்கிறது. அதேப்போல ஒரு மெட்ரிக் டன் கோதுமையை இறக்குமதி செய்யும் நாடு 1,600 கியூபிக் மீட்டர் அளவுக்குத் தனது நாட்டின் நீரை சேமித்துக்கொள்கிறது. இதுவே மறை நீர் பொருளாதார தத்துவம் ஆகும்.  
## தேவைப்பாடு
ஒரு கிலோ அரிசி உற்பத்தி செய்ய 2500 முதல் 3000 லிட்டர்கள் தண்ணீர் மறைமுகமாக தேவைப்படுகிறது. 1.1 டன் எடைகொண்ட இலகு ரக வாகனத்தை உற்பத்தி செய்ய 4 லட்சம் லிட்டர் தண்ணீரும், ஒரு ஜீன்ஸ் பேன்ட் தயாரிக்க 10,000 லிட்டர் தண்ணீரும் தேவைப்படுகிறது.
# வலைவாசல்:வானியல்/தகவல்கள்/0


- சூரியக் குடும்பத்தில் உள்ள மிகப்பெரிய துணைக்கோள் **கனிமிடு** (படம்) ஆகும்.
- புவி கோள வடிவமானது என முதன் முதலில் முன்வைத்தவர் **பைதகரஸ்**(கி.மு. 580 - கி.மு. 500) ஆவார்.
- நெப்டியூன் எனும் கோளுடைய பெயரின் கருத்து **கடல்களின் ரோமானியக் கடவுள்** என்பதாகும்.
- ஒலிம்பஸ் எனும் எரிமலைத்தொடரே விண்வெளியிலேயே அமைந்துள்ள மிகப்பெரிய எரிமலைத்தொடர் ஆகும். குறிப்பாக இது செவ்வாய்க்கோளிலேயே அமைந்துள்ளது.
- சூரியனைச் சுற்றி புவி வலம் வருகின்றது என்ற கொள்கையை முதன்முதலில் முன்வைத்தவர் **அரிஸ்டாகஸ்** ஆவார்.
- சந்திரனில் காணப்படும் **ரைகோ** குழி **ரைகோ பிராஹே**யின் பெயரைக் குறிக்கின்றது.
| <div>**...முன்மொழிய**</div> | } |
| --- | --- |

<noinclude>  

</noinclude>
# வலைவாசல்:வானியல்/சிறப்புப்படம்/0


**சூரியக் குடும்பம்** (Solar System) அல்லது கதிரவன் குடும்பம் என்பது சூரியனையும் சூரியனின் ஈர்ப்புவிசையின் கட்டுப்பாட்டிலுள்ள அனைத்து பருப்பொருட்களையும் உள்ளடக்கியது. கதிரவனைச் சுற்றி வரும் எட்டு கோள்களையும், இக்கோள்களின் 162 (இது வரை தெரிந்த கணக்கெடுப்பின் படி) துணைக்கோள்களையும், மூன்று குறுங்கோள்களையும், அக் குறுங்கோள்களின் ஐந்து துணைக்கோள்களையும் மற்றும் ஆயிரக்கணக்கான பிற பொருள்களையும் உள்ளடக்கியது. பிற பொருட்கள், வால்வெள்ளி, எரிகற்கள், விண்கற்கள் மற்றும் நாள்மீன்களுக்கு இடையே உள்ள விண்துகள்கள் ஆகும்.  

<noinclude></noinclude>
# வலைவாசல்:வானியல்/தேர்வுக் கட்டுரை/0


**சூரியக் குடும்பம்** (Solar System) அல்லது கதிரவன் குடும்பம் என்பது சூரியனையும் சூரியனின் ஈர்ப்புவிசையின் கட்டுப்பாட்டிலுள்ள அனைத்து பருப்பொருட்களையும் உள்ளடக்கியது.கதிரவனைச் சுற்றி வரும் எட்டு கோள்களையும், இக்கோள்களின் 162 (இது வரை தெரிந்த கணக்கெடுப்பின் படி) துணைக்கோள்களையும், மூன்று குறுங்கோள்களையும், அக் குறுங்கோள்களின் ஐந்து துணைக்கோள்களையும் மற்றும் ஆயிரக்கணக்கான பிற பொருள்களையும் உள்ளடக்கியது. பிற பொருட்கள், வால்வெள்ளி, எரிகற்கள், விண்கற்கள் மற்றும் நாள்மீன்களுக்கு இடையே உள்ள விண்துகள்கள் ஆகும்.  

<noinclude></noinclude>
# ஹக்குனா மட்டாட்டா (பாடல்)


"**ஹக்குனா மட்டாட்டா**" என்பது வால்ட் டிஸ்னி அனிமேசன் ஸ்டூடியோஸின் 32வது வரைகலை திரைப்படமான தி லயன் கிங் என்பதில் இடம்பெற்ற பாடலாகும். டான்சானியா நாட்டினர் பேசும் ஸ்வாஹிலி என்ற மொழியில் ஹக்குனா மட்டாட்டா என்றால் கவலை இல்லை என்று அர்த்தமாகும். தி லயன் கிங் திரைப்படத்தில் இடம்பெற்ற டிமோன் மற்றும் பும்பா கதாப்பாத்திரங்களின் குணத்தினை சுட்ட இந்தப் பாடல் பயன்படுத்தப்பட்டது.  

## இவற்றையும் காண்க

## ஆதாரங்களும் மேற்கோள்களும்
# வோல்ட்டா அடுக்கு

–துத்தநாகம் கொண்ட வோல்ட்டா அடுக்கு ஒன்று படத்தில் காட்டப்பட்டுள்ளது.]]  
**வோல்ட்டா அடுக்கு** (*voltaic pile*) என்பது மின்னோட்டத்தைத் தொடர்ச்சியாக வழங்கக்கூடிய வகையில் உருவாக்கப்பட்ட முதலாவது மின்கலமாகும். 1800 ஆம் ஆண்டில் வோல்ட்டா என்பவரால் அமைக்கப்பட்ட இதில் நாகத்தகடும் செப்புத் தகடும் நீர்த்தக் கந்தக அமிலத்தில் தோய்த்தத் துணியினால் பிரிக்கப்பட்டுள்ளது. இதுபோல் ஒன்றன் மேல் ஒன்றாக பல அடுக்குகளைக் கொண்டது வோல்ட்டா அடுக்காகும். மின்னழுத்த வேறுபாட்டினைப் பெற இது உதவுகிறது. 1870களில் டைனமோ எனப்படும் மின்னாக்கிகள் கண்டுபிடிக்கப்படும் வரை 19ம் நூற்றாண்டில் மின் தொழிற்துறை முழுமையாக வோல்ட்டா மின்கலங்கள் மூலமே மின்வலுவைப் பெற்றன.
# ராபின் (வரைகதை)


**ராபின்** (Robin) டீசி காமிக்ஸ் வரைகதை புத்தகத்தில் இடம்பெருகின்ற கற்பனை மீநாயகன் கதாப்பாத்திரமாகும். பாப் கார்னே, பில் பிங்கர் மற்றும் ஜெர்ரி ராபட்சன் ஆகியோரால் உருவாக்கப்பட்ட கற்பனையான வரைகதை கதாப்பாத்திரமாகும். இக்கதாப்பாத்திரம் பேட்மேன் எனும் சூப்பர்ஹீரோ கதாநாயகனுக்கு துணைநிற்கும் வகையில் உருவாக்கப்பட்டுள்ளது. பேட்மேன் மற்றும் ராபின் கூட்டணி *டைனமிக் டியோ* என்று அறியப்படுகிறது.
# நாட்டாணி


**நாட்டாணி** என்னும் கிராமம் தஞ்சைக்கு மேற்கே சுமார் 20கிமீ தொலைவில் அமைந்துள்ளது. எனினும் இது புதுக்கோட்டை மாவட்டம், கந்தர்வக்கோட்டை வட்டத்தைச் சார்ந்தது. முற்றிலும் இயற்கை சூழலோடு அமைந்துள்ள இக்கிராமத்தில் விவசாயமும் கூலியுமே முதன்மையான தொழில்கள்.  

## மக்கள்
சுமார் 200 குடும்பங்களை கொண்ட இக்கிராமத்தில் இரண்டு சமுதாய மக்களே வாழ்கின்றனர். கள்ளர் சமுதாய மக்களும் பறையன் சமுதாய மக்களும் சகோதரத்துவத்துடன் வாழ்ந்து வருகின்றர். சுற்றுவட்ட கிராமங்களோடு நல்லிலக்கணத்தோடும் மரியாதையோடும் வாழ்ந்து வருகின்றனர்.  

## குறிப்பிடத்தக்கவர்கள்
இந்த ஊரில் பிறந்த ச.சு.பழனிமாணிக்கம் இந்திய அரசில் நடுவண் இணை அமைச்சராக இருந்துள்ளார். கள்ளர் சமுதாயத்தில் 'வன்னியர்' என்ற பட்டப் பெயர் கொண்டவர் இவர்.  

## சுற்றுலாத்தலம்
இந்த கிராமத்தில் "அணை" அமைந்திருக்கிறது, இது சிறந்த பொழுதுபோக்கு இடமாகவும் மாறி வருகிறது.  

## கோயில்கள்
பண்டைய சோழர் நாடான இங்கு நான்குபுறமும் கோயில்கள் அமைந்துள்ளன. இக்கிராமத்தில் காவல் தெய்வமாக 'கருப்பையாவும் மதுரை வீரனும்' வணங்கப்படுகிறார்கள். படத்தளத்தியம்மன், முருகன் திருக்கோயில்கள் இங்கு உள்ளன.
# பாப் கார்னே



**பாப் கார்னே** (பிறப்பு**ராபர்ட் கான்**; அக்டோபர் 24, 1915 – நவம்பர் 3, 1998) என்பவர் அமெரிக்க வரைகலை புத்தக உருவாக்குனர் ஆவார். இவர் பில் பிங்கர் என்பவருடன் இணைந்து டீசீ காமிக்ஸூக்கு பேட்மேன் கதாப்பாத்திரத்தினை உருவாக்கி தந்தவர். இதற்காக 1994ல் ஜேக் கிர்பை ஹால் ஆப் பேம் மற்றும் 1996ல் வில் ஈஸ்னர் காமிக் புக் ஹால் ஆப் பேம் ஆகிய விருதுகளைப் பெற்றா்.
# வார்ப்புரு:Infobox comics creator


}}  
}}  
|caption = }  

|label1 = பிறப்பு  
|data1 = }  

|label2 = இறப்பு  
|data2 =  

|label3 = குடிமகன்  
|class3 = category  
|data3 =  

|label4 = துறை (கள்)  
|class4 = role  
|data4 =  

|label5 = Pseudonym(s)  
|class5 = nickname  
|data5 = }  

|label6 = கவனிக்கத் தக்க வேலைகள்  
|data6 = }  

|label7 = Notable collaborations  
|data7 = }  

|label8 = விருதுகள்  
|data8 = }  

|label9 = துணை  
|data9 = }  

|label10 = உறவினர்கள்  
|data10 = }  

|data11 =  

|data12 =  

|header13 =  

|data14 = ]]}}  

|below =  
}}<includeonly></includeonly><noinclude></noinclude>
# மாறுதிசையாக்கி

**மாறுதிசையாக்கி** அல்லது **புரட்டி** அல்லது **நேர்மாற்றி** (*inverter*) என்பது, நேர்த்திசை மின்னழுத்தத்தையோ மின்னோட்டத்தையோ முறையே மாறுதிசை மின்னழுத்தமாகவோ மின்னோட்டமாகவோ மாற்றக்கூடிய ஒரு ஆற்றல் மின்னணுவியல் கருவி ஆகும். நிலைமாற்றம் செய்யக்கூடிய திண்மநிலை ஆற்றல் மின்னணு உறுப்புக்களான திரிதடையம், தைரிஸ்டர் போன்றவற்றால் இது செயல்படுகிறது.  

இக்கருவி ஒரு அலைத்திருத்தியின் செயல்பாட்டைத் தலைகீழாகச் செய்யக்கூடியதாகும்.
# செல்லக்கிளி (தொலைக்காட்சித் தொடர்)



**செல்லக்கிளி** என்பது சன் தொலைக்காட்சியில் திசம்பர் 2, 2013 முதல் ஏப்ரல் 12, 2014 ஆம் ஆண்டு வரை திங்கள் முதல் சனி வரை காலை 10:30 மணிக்கு ஒளிபரப்பாகி, 109 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரை வி. எம் செந்தில்குமார் இயக்க, ஸ்ரீவித்யா, நளினி, சாக்சி சிவா, திலகா, காத்தாடி ராமமூர்த்தி போன்ற பலர் நடித்துள்ளார்கள். இந்த தொடர் ஒரு பெண்ணைக் காதலித்து கர்ப்பமாக்கி விட்டு ஏமாற்றி வேறொரு பெண்ணை திருமணம் செய்யும் ஆணின் கதையை சொல்லுகிறது.
# நேதாஜி சுபாஷ் சந்திர போஸ் இளைஞர் நற்பணி மன்றம்



நேதாஜி சுபாஷ் சந்திர போஸ் இளைஞர் நற்பணி மன்றம் என்பது பல்வேறு ஊர்களில் இயங்கும் ஒரு இளையோர் அமைப்பு ஆகும். இவை இந்திய அரசின் விளையாட்டு மற்றும் இளைஞர் நல அமைச்சகத்தின் கீழ் செயல்படும் நேரு யுவகேந்திரா சங்கத்துடனும் இணைக்கப்பட்டுள்ளது.  

இச்சங்கம், "இளைஞர்களின் எழுச்சி, கிராமத்தின் வளர்ச்சி" என்பதை அடிப்படையாக கொண்டது. ஊர்களின் வளர்சிக்காக பல்வேறு பணிகளை செய்துவருகிறது.  

கல்வி, சுகாதாரம், சுயதொழில், கலை, பண்பாடு மற்றும் விளையாட்டு தொடர்பான பணிகளுடன் விழிப்புணர்வு நிகழ்ச்சிகளையும் வழங்குவதும் இச் சங்கத்தின் செயல்பாடுகளாகும்.
# உணர்வுகள் (தொலைக்காட்சித் தொடர்)

''  

**உணர்வுகள்** திரைப்பட இயக்குநர் **சுரேஷ் கிருஷ்ணா** இயக்கிய தொலைக்காட்சி நெடுந்தொடர். இந்த தொடரில் முதல் முதலாக வெள்ளித்திரை நாயகி **அர்ச்சனா** கதாநாயகியாக நடிக்கிறார். இந்த தொடர் திங்கள் முதல் வெள்ளி வரை இரவு 8 மணிக்கு புதுயுகம் தொலைக்காட்சியில் ஒளிபரப்பானது. இந்த தொடருக்கு பா விஜய் எழுதியுள்ளார். தேனிசை தென்றல் தேவா இசை அமைத்துயுள்ளார்.  

## நடிகர்கள்
- அர்ச்சனா
- டெல்லி கணேஷ்
- லக்ஷ்மி
- சஞ்சய்
- கலைராணி
- விஜய் கிருஷ்ணராஜ்
- சத்திய சாய்
- தமிழ்

## இவற்றை பார்க்க
- புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்
# மொரீசியசில் தமிழர் சமயம்

மொரிசியசில் வாழும் தமிழர்களில் பெரும்பான்மையானோர் இந்து சமயத்தைப் பின்பற்றுகின்றனர். நூற்றுக்கும் அதிகமான கோயில்கள் உள்ளன. இவை மொரீசியசு தமிழ்க் கோவில்கள் கூட்டிணைப்புடன் இணைக்கப்பட்டுள்ளன. பெரும்பாலானவை முருகன்,. மாரியம்மன் கோயில்கள் ஆகும்.  
சில கோயில்களின் பட்டியல் கீழே தரப்பட்டுள்ளது.  
மோக்கா:  
- கணேஷ் கோவில் சங்கம், ரோஸ் ஹில்
- சந்தியூர் மாரியம்மன் கோயில், ரோஸ் ஹில்
- அக ரோஜா டிரெஃபிலெஸ் கூட்டமைப்பு
- எல்லை காத்தாயி அம்மன் கோயில், பியு சோங்கெஸ்
- ரியூனியன் தமிழ் தர்ம சங்கம்
- தமிழ் பரோபகார சங்கம், வாகோஸ்
- சிங்க் அர்பண்டுச் மாரியம்மன் வேலாயம் தமிழ் சங்கம், பீனிக்ஸ்
- பாரஸ்ட் சைடு தமிழ் அசோசியேசன், பாரஸ்ட் சைடு
- ஸ்வஸ்டிக தமிழ் கழகம், பாரஸ்ட் சைடு
- யூனியன் தமுள் டி மொரிஸ், கோரமண்டல்
போர்ட் லூயிஸ்:  
- வெர்துன் சிவ சுப்பிரமணியர் சங்கம், வெர்துன்
- ஸ்ரீ தமிழ் சிவ சங்கம், மிலிடயர்
பம்பிளிமோசஸ்:  
- தமிழ் ஆற்றுமை கழகம்
கிராண்ட் போர்ட்:  
- திரௌபதி அம்மன் பெனெவலண்ட் சொசைட்டி

## மேலும் பார்க்கவும்

## இணைப்புகள்
- கோயில்களின் பட்டியல்
# புதுக்கவிதை (தொலைக்காட்சித் தொடர்)



**புதுக்கவிதை** விஜய் தொலைக்காட்சியில் டிசம்பர் 16, 2013ஆம் ஆண்டு முதல் 29 மே 2015ஆம் ஆண்டு வரை திங்கள் முதல் வெள்ளி வரை மாலை 6:30 மணிக்கு ஒளிபரப்பாகி 361 அத்தியாயங்களுடன் நிறைவடைந்தது. இது ஒரு மாறுபட்ட கதைக்களத்தில் பயணிக்கும் காதல் தொடர். புதுக்கவிதையான பெண்ணுக்கும், மரபுக்கவிதையான ஆணுக்கும் இடையே மலரும் காதல்தான் கதை. இந்த தொடர் ஸ்டார் பிளஸ் ஸ்டார் ப்ளஸ் டிவியில் ஒளிபரப்பான Mann Kee Awaaz Pratigya என்ற தொடரின் மறுதயாரிப்பாகும்.  

## நடிகர்கள்
- மகேஸ்வரி - காவ்யா
- தினேஷ் கோபாலசாமி - தனுஷ்

## இவற்றை பார்க்க
- விஜய் தொலைக்காட்சி நிகழ்ச்சிகளின் பட்டியல்
# வைதேகி (தொலைக்காட்சித் தொடர்)



**வைதேகி** ஜெயா தொலைக்காட்சியில் திங்கள் முதல் வெள்ளி வரை இரவு 10 மணிக்கு ஒளிபரப்பான மெகாதொடர் வைதேகி. இந்த தொடரில் நடிகராக அப்பாஸ்நடித்தார், மீனு கார்த்திகா என்ற புதுமுகம் அவருக்கு ஜோடியாக நடித்தார். வைதேகி என்னும் கதாபாத்திரத்துக்கு உயிர் கொடுத்திருப்பது குழந்தை நட்சத்திரம் ஜெனோ .  

இந்த தொடர் பெப்ரவரி 14ம் திகதி முதல் நிறைவு பேன்றது, இந்த தொடருக்கு பதிலாக நடிகைகள் மகேஸ்வரி மற்றும் பாரதி இணைந்து நடிக்கும் **அதே கண்கள்** என்ற மர்மதொடர் பிப்ரவரி 17ம் திகதி முதல் ஒளிபரப்பாகவுள்ளது.  

## கதை சுருக்கம்
குழந்தைகளின் மெல்லிய உணர்வையும், குழந்தை இல்லாத தம்பதிகளின் வலிய உணர்வுகளையும் சொல்கிறது. ஆண் நடிகர் ஒருவரின் வாழ்வை மையமாகக் கொண்ட இந்த தொடர்.  

## நடிகர்கள்
- அப்பாஸ்
- மீனு கார்த்திகா
- ஜெனோ - வைதேகி
மற்றும் பலர்.
# அவள் அப்படித்தான் (தொலைக்காட்சித் தொடர்)



**அவள் அப்படித்தான்** ஜெயா தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான மெகாதொடர் அவள் அப்படித்தான். இந்த தொடரில் தமிழ்ச்செல்வியாக ஈஸ்வரிராவ் நடித்தார். எழுத்து, இயக்கம் ஆர்.இளவரசன்.  

இந்த தொடர் பெப்ரவரி 14ம் திகதி முதல் நிறைவு பேன்றது, இந்த தொடருக்கு பதிலாக நடிகை **மதுமிதா** சின்னத்திரையில் முதல் முதலாக நடிக்கும் **மன்னன் மகள்** என்ற தொடர் பெப்ரவரி 17ம் திகதி முதல் ஒளிபரப்பாகவுள்ளது.  

## நடிகர்கள்
- ஈஸ்வரிராவ் - தமிழ்ச்செல்வி

## மேலும் பார்க்க
- ஜெயா தொலைக்காட்சி நிகழ்ச்சிகளின் பட்டியல்
# ரெங்கவிலாஸ் (தொலைக்காட்சித் தொடர்)



**ரெங்கவிலாஸ்** ஜெயா தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான மெகாதொடர் ரெங்கவிலாஸ். சின்னத்திரையில் இதுவரை இல்லாத அளவுக்கு அதிக நட்சத்திரங்கள் நடித்த தொடர் என்ற பெருமை ‘ரெங்கவிலாசுக்கு’ கிடைத்திருக்கிறது. இயக்குநர் மணிபாரதி இயக்கி வரும் இந்த தொடரில் ஜெயசித்ரா, ராதாரவி, வடிவுக்கரசி, டெல்லி குமார், பூவிலங்கு மோகன், அனுராதா கிருஷ்ணமூர்த்தி உள்ளிட்ட எக்கச்சக்க நட்சத்திரங்கள் நடித்தார்கள்.  

இந்த தொடர் பெப்ரவரி 21ம் திகதி முதல் நிறைவு பேன்றது.  

## நடிகர்கள்
- ஜெயசித்ரா
- ராதாரவி
- வடிவுக்கரசி
- டெல்லி குமார்
- பூவிலங்கு மோகன்
- அனுராதா கிருஷ்ணமூர்த்தி
மற்றும் பலர்.  

## படபிடிப்பு
‘சின்னத்திரையில் ஒரு சினிமா’ என்ற அடைமொழியுடன் தொடரும் இந்த தொடரின் கதை ஸ்ரீரங்கத்தில் நிகழ்வதாக அமைக்கப்பட்டிருக்கிறது. அதனால் படப்பிடிப்பும் அங்கேயே நடந்தது.
# இந்திய தொழிற் சங்க மையம்


**இந்திய தொழிற்சங்க மையம்** , ஒரு‍ இந்திய அளவிலான தொழிற்சங்கம் ஆகும். இந்திய அளவில் அதிக தொழிலாளர்களைக் கொண்டுள்ள அமைப்பாகும். இந்தியாவில் உள்ள 28 மாநிலங்கள் 9 யூனியன் பிரதேசங்களிலும் செயல்பட்டு வருகிறது குறிப்பாக மேற்கு வங்கம், மகாராஷ்டிரம், திரிபுரா, கேரளா, தமிழ்நாடு, ஆந்திரப் பிரதேசம், தெலுங்காணா போன்ற மாநிலங்களில் வலுவான அமைப்பாக செயல்பட்டு‍ வருகிறது.  

## மூலம்

## வெளி இணைப்பு
http://www.citucentre.org/
# அலை ஓசை (புதினம்)


கல்கியின் அலை ஓசை ஒரு சாகித்ய அகாதமி விருது பெற்ற முதல் புதினம் ஆகும். கதைக் களம் 1934இல் தொடங்கி 1948 காந்தியின் இறப்பு வரை கதைக்களம் அமைந்துள்ளது.  

## பாகங்கள்
இது நான்கு பாகங்களைைக் கொண்ட புதினம் ஆகும். அவை,  
1. பூகம்பம்
1. புயல்
1. எரிமலை
1. பிரளயம் என்பன ஆகும்.

## பூகம்பம்

1. தபால்சாவடி
1. தாயின் உள்ளம்
1. பம்பாய்க் கட்டிடம்
1. வாசலில் ரகளை
1. கிட்டாவய்யர் குடும்பம்
1. மந்திராலோசனை
1. பத்மாபுரம்
1. சௌந்தர ராகவன்
1. கதவு திறந்தது
1. காமாட்சி அம்மாள்
1. "என்னைக் கேட்டால்"
1. கராச்சியில் நடந்தது
1. வானம் இடிந்தது
1. வண்டி வந்தது
1. ராஜத்தின் ரகசியம்
1. தேவி பராசக்தி
1. துரைசாமியின் இல்லறம்
1. மூன்று நண்பர்கள்
1. மோட்டார் விபத்து
1. அம்மாஞ்சி அறிமுகம்
1. சீதாவின் காதலன்
1. கன்னத்தில் ஒருஅறை
1. இது என்ன ஓசை?
1. நெஞ்சு விம்மியது
1. கண்கள் பேசின
1. மலர் பொழிந்தது!
1. இடி விழுந்தது!
1. நிச்சயதார்த்தம்
1. பீஹார்க் கடிதம்
1. இதுவா உன் கதி?
1. மதகடிச் சண்டை
1. காதலர் உலகம்
1. அத்தையும் மருமகனும்
1. கலியாணமும் கண்ணீரும்

## புயல்

1. டில்லிப் பிரயாணம்
1. ரயில்வே சந்திப்பு
1. துயரத்தின் வித்து
1. சாலை முனையில்
1. ஹரிபுரா காங்கிரஸ்
1. பாதிக் கல்யாணம்
1. லலிதாவின் கடிதம்
1. சீதாவின் பதில்
1. மல்லிகை மாடம்
1. பகற் கனவு
1. தாஜ்மகால்
1. சரித்திர நிபுணர்
1. ரஜினிபூர் ஏரி
1. ரஜினிபூர் ஏரி (2)
1. புனர் ஜென்மம்
1. தேவபட்டணம் தேர்தல்
1. "லலிதா! பயமாயிருக்கிறது...!"
1. "யார் அங்கே?"
1. "ஹலோ போலீஸ்!"
1. பாரம் நீங்கிற்று
1. ரஜினிபூர் பைத்தியக்காரி
1. கதவு திறந்தது!
1. தாரிணியின் கதை
1. நல்ல மாமியார்
1. "சுட்டு விடுவேன்!"
1. பேச்சு யுத்தம்
1. பிரயாணக் காரணம்
1. கடல் பொங்கிற்று

## எரிமலை

1. ஊதுவத்தி வியாபாரி
1. "ஜப்பான் வரட்டும்!"
1. ஆண்டு நிறைவில் அடிதடி
1. பால சந்நியாசி
1. வெற்றி ரகசியம்
1. கலியாணம் அவசியமா?
1. வெள்ளி வீதியிலே
1. மரத்தடியில்
1. இதயம் நின்றது
1. ஒரே வழிதான்!
1. ராகவன் மனக் கவலை
1. "சூரியா! போய்விடு!"
1. "பதிவிரதையானால்...?"
1. இருண்ட மண்டபம்
1. "இன்னொருவர் இரகசியம்"
1. சீதாபஹரணம்
1. யமுனை தடுத்தது
1. மண்டை உடைந்தது
1. இது என்ன உலகம்?
1. சிங்காரப் பூங்காவில்
1. குற்றச்சாட்டு
1. விடுதலை
1. உல்லாச வேளை
1. வெடித்த எரிமலை
1. லலிதாவின் கடிதம்
1. கவலை தீர்ந்தது!

## பிரளயம்

1. தாயின் மனக்குறை
1. "சீதா வருகிறாள்!"
1. டாக்டரின் உத்தரவு
1. காதல் என்னும் மாயை
1. மாயா மோகினி
1. நீர்மேற் குமிழி
1. நித்திய வாழ்வு
1. "மாமழை போற்றுதும்"
1. பட்டாபியின் புனர்ஜென்மம்
1. எலெக்ஷன் சனியன்
1. பட்டாபியின் பதவி மோகம்
1. சீதாவின் பெருமிதம்
1. ராகவன் பகற் கனவு
1. ரஜினிபூர் ராஜகுமாரி
1. கங்காபாயின் கதை
1. ரமாமணியின் தோல்வி
1. படிகள் பிழைத்தன!
1. பட்டாபியின் வெற்றி
1. பாம்புக்கு வார்த்த பால்
1. அதிர்ச்சிக்குமேல் அதிர்ச்சி
1. கண்கண்ட தெய்வம்
1. டைரக்டர் சியாம சுந்தர்
1. சீதாவின் பிரார்த்தனை
1. என் சொர்க்கம்
1. அடுத்த ஆண்டு
1. தந்தியின் மர்மம்
1. இருளில் ஒரு குரல்
1. நரக வாசல் திறந்தது!
1. சீமந்த புத்திரி
1. "மரணமே! வா!"
1. பிழைத்த அகதி
1. ராகவன் துயரம்
1. ராகவன் கோபம்
1. சீதாவின் ஆவி
1. பானிபத் முகாம்
1. ஜனவரி 31ம் தேதி
1. ராகவனும் தாரிணியும்
1. மணி அடித்தது!
1. கடவுளின் கருணை
1. "பாக்கியசாலி சீதா!"
1. சூரியாவின் இதயம்
1. லலிதாவின் மன்னி
1. பாமா விஜயம்
# கெலன் (கிரேக்கர்)


**கெலன்** (*Helen*, மாற்றுப் பெயர்ப்பு:*ஹெலன்*) கிரேக்கத் தொன்மவியலில் ஓர் முதன்மையான பெண்ணாவார். உலகிலேயே மிகவும் அழகானவராக கருதப்படுபவர். திராயன் போரிலும் ஓமரின் *இலியட்டிலும்* முதன்மையான இடம் பெற்றுள்ளார். இவருக்காகத்தான் பலநாட்டு மன்னர்களும் திராயன் போரில் சண்டையிட்டு திராயும் அழிபட்டது.  

கெலன் சியுசு கடவுளுக்கும் எசுபார்த்தாவின் மன்னன் மனைவி லெடாவிற்கும் பிறந்தவள். *கேசுடர்* மற்றும் *போலிடியூக்சு* என்ற சகோதரர்களையும் *கிளைடைம்னெசுட்டிரா* என்ற சகோதரியையும் உடையவள். கெலன், மெனெலசு என்ற இளவரசனை சுயம்வரத்தில் தெரிந்து திருமணம் செய்து எசுபார்த்தாவின் அரசியாக விளங்கினாள். இவர்கள் இருவருக்கும் எர்மியோன் என்ற பெண் மகவு பிறந்தது. பின்னதாக பாரிசு என்ற திராய் நாட்டு இளவரசன் எசுப்பார்த்தாவிற்கு வந்தான். அப்ரோடிட் என்ற காதல் தேவதையே அழகானவளாக ஒரு வழக்கில் தீர்ப்புச் சொன்னதனால் பாரிசு, கெலனை ஒரு வரமாகப் பெற்றிருந்தான். இதனால் பாரிசு கெலனைக் கவர்ந்து திராய்க்குக் கொண்டு சென்றான். இதுவே திராயன் போர் மூள காரணமாக அமைந்தது.
# பாரிசு (கிரேக்கர்)


**பாரிசு**, (*Paris*) அல்லது **அலெக்சாந்திரோசு** (*Alexandros*) கிரேக்கத் தொன்மவியலில் ஓர் முக்கிய நபராகும். திராயன் போரிலும் ஓமரின் *இலியட்டிலும்* முதன்மையான பங்கு உடையவன்.  

அலெக்சாந்திரோசு (பாரிசு) திராயின் மன்னன் பிரையமிற்கும் அரசி எகூபாவிற்கும் மகனாகப் பிறந்தவன். பிறந்த குழந்தையால் திராய் அழிவுறும் என்ற குறிமொழிகளால் அச்சமுற்ற மன்னன் தன் மகன் விலங்குகளால் உயிரிழக்க காட்டில் விட்டான். ஆனால் அக்குழந்தையை மற்றொருவன் கண்டெடுத்து பாரிசு எனப் பெயரிட்டு வளர்த்து வந்தான்.  

மூன்று தேவதைகளுக்குள் தங்களில் யார் அழகு என்றெழுந்த பிணக்கில் தீர்ப்பு வழங்கப் பணிக்கப் பட்டான். தன்னை அழகானவளாக தெரிந்தெடுத்தால் உலகிலேயே மிகவும் அழகிய ஹெலனை பெற்றுத் தருவதாக வாக்களித்த அப்ரடைட்டியே அழகானவளாக தீர்ப்பளிக்கிறான். இதனால் மெனெலசுவைத் திருமணம் செய்து கொண்டு எசுபார்த்தாவின் அரசியாக விளங்கிய ஹெலனை ஒரு தந்திரம் செய்து தன்னுடன் கூட்டிச் செல்கிறான். இதுவே திராயன் போர் மூள முதன்மைக் காரணமாக அமைந்தது.  

பாரிசு ஒரு நஞ்சூட்டப்பட்ட அம்பினை அச்சிலிசின் கால்களில் எய்து உயிரிழக்க வைக்கிறான். இறுதியில் பிலோக்டெடெசால் கொல்லப்படுகிறான்.
# காந்தியடிகள் நற்பணி கழகம்

**காந்தியடிகள் நற்பணி கழகம்** கும்பகோணத்தில் உள்ளது. இதன் நிறுவனர் கு. பாலசுப்ரமணியம் ஆவார். இக்கழகம் 1975 ஆம் ஆண்டு தொடங்கப்பட்டது.  

இக்கழகம் தொடங்கப்பட்ட காலத்திலிருந்து ஏழை மாணவர்களுக்கு இலவசமாக படிக்க உதவி செய்து வருகிறது. படிப்பை பாதியில் நிறுத்தியவர்கள், படிக்க வசதியற்றவர்கள் போன்றவர்களுக்கு பயிற்சி வகுப்புகள் அளிக்கப்படுகிறது. எட்டாம் வகுப்பு, பத்தாம் வகுப்பு, பன்னிரண்டாம் வகுப்பு ஆகியவை இங்கு நடத்தப்படுகிறது. இங்கு படிக்கும் மாணவர்களிடம் கட்டணம் எதுவும் வாங்குவதில்லை.
# புள்ளியியல் செயல்முறை கட்டுப்பாடு

**புள்ளிவிவர செயல்முறை கட்டுப்பாடு** என்பது புள்ளியியல் முறைகள் பயன்படுத்துகின்ற தர கட்டுப்பாட்டு முறை ஆகும். இது ஒரு செயல்பாட்டை கண்காணிக்கவும் கட்டுப்படுத்தவும் பயன்படுகிறது. ஒரு செயல்பாட்டை கண்காணிப்பதும கட்டுப்படுத்துவதும் அந்த செயல்பாடு தனது முழு திறனுடன் செயல்பாடுவதை உறுதி செய்கிறது.  

## வரலாறு
புள்ளியியல் செயல்முறை கட்டுப்பாடு தொடர்பான கருத்துக்கள் ஆரம்பத்தில் 1920 ஆம் ஆண்டில் பெல் ஆய்வகத்தின் டாக்டர் வால்டர் ஷேவார்ட் ஆல் உருவாக்கப்பட்டது. பின்னர் வி எட்வர்ட் டெமிங் மூலம் மேம்படுத்தப்பட்டது.
# உறவுகள் சங்கமம் (தொலைக்காட்சித் தொடர்)



**உறவுகள் சங்கமம்** ராஜ் தொலைக்காட்சியில் 2013 அக்டோபர் 24, அன்றிலிருந்து, திங்கள் முதல் வெள்ளி வரை இரவு 9.30 மணிக்கு ஒளிபரப்பான மெகாதொடர். இந்த தொடரில் பல முன்னணி நட்சத்திரங்கள் நடித்திருந்தனர். இந்த தொடருக்காக திரைப்பட நடிகை சுகன்யா முதல் முதலாக பாடியுள்ளார்.  

## நடிகர்கள்
- யுவராணி
- பாரதி
- கிருத்திகா
- வடிவுக்கரசி
- பூஜா
- ச.கவிதா
- ரம்யா
- அப்சர்
- ஷ்யாம் கணேஷ்
- வெங்கட்
- தேவ்
- நேத்திரன்
- பாண்டு
- அய்யப்பன்
- அடோ மனோகர்
- ஸ்ரீதர்
- அஜய்ரதினம்
- ஜெகன் நாத்
- அழகு
- அமரசிகாமணி
- குமரேசன்
- தேவிகிருபா
- கே.ச ஜெயலக்ஷ்மி
- சுஜாதா
- சோபனா
- ஸ்ரீகாமு
- சங்கிதாபாலன்
- நாகலட்சுமி
- சந்திவில்யம்ஸ்
- நித்தியாரவிந்தர்
- சாந்திஅனந்தராஜ்
- பேபி ஸ்ரீஜா
# அக்னி பறவை (தொலைக்காட்சித் தொடர்)



**அக்னி பறவை** இந்த தொடர் (திங்கள் முதல் வெள்ளி வரை இரவு 8.30 மணிக்கு) புதுயுகம் தொலைக்காட்சியில் ஒளிபரப்பானது. இத் தொடரில் சிம்ரன் முக்கியக் கதாபாத்திரத்தில் நடிக்கின்றார். அக்னி பறவைத் தொடர் ஒரு உண்மைக் கதை ஆகும்.  

## நடிகர்கள்
- சிம்ரன்
- மனுஷ்
- டாக்டர் ஷர்மிளா
- பாலாம்பிகா
- மகேஷ்
- ரவிகாந்த்
- வெங்கட் ரங்கநாதன்
- மதுமிளா
- ரிந்து ரவி
- சுசித்திரா
- உஷா சாய்
- திபா சங்கர்

## இவற்றை பார்க்க
- புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்
# நடத்தைக்குரிய பகுப்பாய்வியல்

**நடத்தைக்குரிய பகுப்பாய்வியல்** (*behavioral analytics*) என்பது வணிகப் பகுப்பாய்வியலின் ஒரு பகுதியாகும். இது பொதுவாக மின் வாணிகம், சமூக வலைத்தலங்களில் பயனர்களின் நடத்தைக்குரிய விடயங்களை அறிய உதவுகிறது. நடத்தைக்குரிய பகுப்பாய்வியல் இணையப் பயன்பாட்டில், மின் வாணிக பயனர்களின் தகவல்களை கூகிள் பகுப்பாய்வியல் கருவி மூலம் பகுப்பாய உதவுகிறது.  

## எடுத்துக்காட்டுகள்
- அமெசான்.காம் தனது பயனர்கள் வாங்கும் பொருட்களை வைத்து அவர்களுக்கு வேறு சில பொருட்களை பரிந்துரை செய்கிறது.
- வங்கிகள் நடைத்தைக்குரிய பகுப்பாய்வின் மூலம் புதிய வாடிக்கையாளர்களை உருவாக்குகின்றனர்.

## வகைகள்
- மின் வாணிகம் மற்றும் சில்லறை வணிகம் - தயாரிப்பு பரிந்துரைகள் மற்றும் எதிர்கால விற்பனைப் போக்குகளைல் கணிப்பதற்காக
- இணைப்பிலுள்ள விளையாட்டுக்கள் - எதிர்கால வெளியீடுகளில் பயன்பாட்டின் போக்குகள், சுமை, மற்றும் பயனர் விருப்பத்தைக் கணிப்பதற்காக
- குழு பகுப்பாய்வியல் - பயனர் குழுவின் நடத்தையை வைத்து அவர்களின் செயல்பாடுகளையும் நடத்தையையும் புரிய முற்படுதல்
# மதுரை மையச் சிறை

**மதுரை மையச் சிறை** (*Madurai Central Prison*) தமிழ்நாட்டிலுள்ள மதுரையில் அமைக்கப்பட்டுள்ள சிறைச்சாலையாகும். இது 1865-ஆம் ஆண்டில் கட்டப்பட்டது. இங்கு 1252 கைதிகளை வைக்கும் வசதி உள்ளது. இச் சிறைச்சாலை 31 ஏக்கர் பரப்பளவில் அமைந்துள்ளது. இச்சிறையில் பெண் சிறைக் கைதிகளின் வளாகம் உள்ளது.  
இச்சிறை வளாகத்துள் இந்திராகாந்தி தேசிய திறந்தவெளி பல்கலைக்கழகத்தின் (IGNOU) மையம் உள்ளது. இப்பல்கலைககழகம் நடத்தும் படிப்புகளில் கைதிகள் இலவசமாகச் சேர்த்துக் கொள்ளப்படுகின்றனர் (அதற்கான செலவை அரசாங்கமே ஏற்றுக் கொள்கிறது). அவர்களுக்கான பல்கலைக்கழக இறுதித் தேர்வுகளும் இவ்வளாகத்துள்ளாகவே நடத்தப்படுகின்றன.  

## இடமாற்றம்
மதுரையிலிருந்து 23 கிலோ மீட்டர் தொலைவில் உள்ள திருவாதவூர் அருகே அமைந்த இடையபட்டி கிராமத்தில் 85 ஏக்கர் நிலத்தில் அனைத்து வசதிகளுடன் மதுரை மத்திய சிறை கட்ட தமிழ்நாடு அரசு ஒப்புதல் வழங்கியுள்ளது. தமிழ்நாடு காவலர் வீட்டு வசதி கழகம் மூலம் கட்டுமான பணி நடக்க உள்ளது. இதற்கான திட்ட அறிக்கை தயாரிக்கும் பணி துவங்கியுள்ளது.
# நாட் கிங் கோல்


**நாட் கிங் கோல்** (ஆங்கிலம்:* Nat King Cole*, வாழ்ந்த காலம்: மார்ச் 17, 1919 முதல் பிப்ரவரி 15, 1965 வரை) அமெரிக்காவைச் சார்ந்த பாடகர், இசையமைப்பாளர் ஆவார். இவரது இயற்பெயர் நதானியேல் ஆடம்ஸ் கோல்ஸ் (Nathaniel Adams Coles). இவரது *ஜாஸ்* இசைப் பாடல்கள் புகழ் மிக்கவை. தொலைக்காட்சி நிகழ்ச்சிகள் நடத்திய முதல் ஆப்பிரிக்க அமெரிக்கர்களில் இவரும் ஒருவர் ஆவார். இவர் தனது மரணம் வரை உலகப் புகழுடன் விளங்கினார். 1930-களின் மத்தியில் இவர் தனது இசைக் கச்சேரியைத் தொடங்கினார். 1943-ல் ஒலிப்பதிவு செய்யப்படட இவரது *ஸ்டெரெட்டன் அப் அண்ட் ப்ளை ரைட்* (Straighten Up and Fly Right) மூலம் புகழ் பெற ஆரம்பித்தார். *என்.பி.ஸி* தொலைக்காட்சியில் 1956 ஆம் ஆண்டு நவம்பர் மாதம் 5 ஆம் தியதி தனது முதல் நிகழ்ச்சியை நடத்தினார். அளவிற்கு அதிகமான புகைப்பிடிக்கும் பழக்கமுடைய இவர் *தொண்டைப் புற்று நோயால்* மரணமடைந்தார்.